proxectonos/corpus_dominio_legal_administrativo_tmp huggingface dataset:
RESOLUCIÓN do 14 de setembro de 2011, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 9/2010, do 4 de novembro, de augas de Galicia.
Consellería de Presidencia, Administracións Públicas e Xustiza — III. Outras disposicións — 28/09/2011

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo nesta resolución.
Santiago de Compostela, 14 de setembro de 2011.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 22 de xullo de 2011, en relación coas negociacións abertas polo Acordo do 15 de febreiro de 2011 para resolver as discrepancias manifestadas sobre o artigo 81.2 da Lei 9/2010, do 4 de novembro, de augas de Galicia, adoptou o seguinte acordo:
1.º As partes conveñen en que o artigo 81.2 da Lei 9/2010, do 4 de novembro, non implica a non aplicación do previsto nese punto pola lexislación estatal relativa aos portos de interese xeral; o artigo 81.2 deixa a salvo as competencias do Estado en materia de portos de interese xeral.
2.º A Comunidade Autónoma de Galicia realizará proximamente o desenvolvemento regulamentario previsto na disposición derradeira primeira da Lei 9/2010. De conformidade co exposto, a norma regulamentaria establecerá de xeito expreso que, no que se refire a portos de interese xeral do Estado, o informe que emita a consellería competente en materia de pesca será preceptivo e non vinculante, en concordancia co artigo 131.3 da Lei 48/2003, do 26 de novembro, de réxime económico e prestación de servizos dos portos de interese xeral.
3.º Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia
.
Madrid, 22 de xullo de 2011.
Manuel Chaves González, vicepresidente do Goberno de Política Territorial e ministro de Política Territorial e Administración Pública. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 12 de setembro de 2011, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2011.
Consellería de Sanidade — III. Outras disposicións — 28/09/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2011, que se incorpora como anexo a esta resolución.
Santiago de Compostela, 12 de setembro de 2011.
ORDE do 16 de setembro de 2011 pola que se modifica a Orde do 11 de maio de 1995 pola que se desenvolve a estrutura directiva das xerencias de atención primaria de Galicia.
Consellería de Sanidade — I. Disposicións xerais — 29/09/2011

De conformidade coa Orde do 11 de maio de 1995 (DOG n.º 99, do 25 de maio), pola que se desenvolve a estrutura directiva das xerencias de atención primaria de Galicia, a Xerencia de Atención Primaria de Lugo conta dentro da súa estrutura directiva cun único órgano administrativo con funcións específicas en materia e xestión e servizos xerais.
A dotación e asunción de novas estruturas, a súa informatización, a decisión de impulsar o cumprimento de obxectivos de calidade e de xestión, así como o incremento do persoal –entre outros factores– fan oportuno neste momento reordenar a estrutura directiva da referida xerencia, de forma que, coa creación dun novo órgano administrativo na área de xestión e servizos xerais, e sen proceder ao incremento dos órganos administrativos, resulte máis axustada aos novos requirimentos da organización.
De acordo co anterior, no uso das competencia conferida pola disposición derradeira primeira do Decreto 252/1994, do 29 de xullo (DOG n.º 153, do 9 de agosto), polo que se crean as xerencias de Atención Primaria da Comunidade Autónoma de Galicia e se establece a súa estrutura directiva,
Artigo único. Modificación do artigo 1 da Orde do 11 de maio de 1995, pola que se desenvolve a estrutura directiva das xerencias de atención primaria de Galicia.
Un. Modifícase o punto 1.5.3 da dita orde, con supresión do órgano administrativo de subdirector médico. Este punto quedará redactado do modo seguinte:
«1.5.3. Con dependencia do director asistencial existirán os seguintes órganos:
Dous. Engádese un novo punto 1.5.4, coa seguinte redacción:
«Con dependencia do/da director/a de xestión e servizos xerais existirá o seguinte órgano:
-O/A subdirector/a de xestión».
Disposición derradeira.
Esta orde entrará en vigor ao día seguinte da súa publicación no
Diario Oficial de Galicia
.
Santiago de Compostela, 16 de setembro de 2011.
CORRECCIÓN de erros.-Orde do 14 de marzo de 2011 pola que se modifica a Orde do 8 de setembro de 2006, pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia.
CONSELLERÍA DO MAR — III. OUTRAS DISPOSICIÓNS — 31/03/2011

Advertido erro na Orde do 14 de marzo de 2011 pola que se modifica a Orde do 8 de setembro de 2006, pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia, publicada no Diario Oficial de Galicia número 60, do 25 de marzo de 2011, faise a oportuna corrección:
-Publicar o anexo II, a que se fai referencia no punto tres do artigo único.
Ver referencia pdf "06400D008P091.PDF"
RESOLUCIÓN do 19 de setembro de 2011 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas.
Academia Galega de Seguridade Pública — III. Outras disposicións — 29/09/2011

En virtude da Resolución do 20 de agosto de 2011, da Dirección Xeral da Academia Galega de Seguridade Pública, publicada no
Diario Oficial de Galicia
número 165, do 30 de agosto, aprobáronse as listaxes provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nela farase constar, así mesmo, se está exento ou non da proba de coñecemento do idioma galego.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros titulares e suplentes:
Tribunal titular:
Vogais:
Tribunal suplente:
Vogais:
2. A súa actuación e funcionamento rexerase polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas.
Convócanse os aspirantes que figuran na listaxe de admitidos para a realización das probas, que terán lugar o vindeiro día 10 de outubro de 2011 na sede da Academia Galega de Seguridade Pública, sita na avda. da Cultura, s/n. A Estrada.
A actuación dos/das aspirantes terá lugar por orde alfabética:
–Proba de coñecementos:
Ás 9.30 horas.
–Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 19 de setembro de 2011.
RESOLUCIÓN do 23 de setembro de 2011 pola que se modifica a Resolución do 16 de setembro de 2011 pola que se convoca o curso para a obtención do diploma de directivo ou directiva para empregados públicos das entidades locais da provincia de Pontevedra.
Escola Galega de Administración Pública — III. Outras disposicións — 29/09/2011

O 16 de setembro ditouse a resolución pola que se convoca o curso para a obtención do diploma de directivo ou directiva para empregados públicos das entidades locais da provincia de Pontevedra (DOG n.º 181, do 21 de setembro).
Na base segunda deberá engadirse un número 3 referente á valoración deste curso para os efectos do establecido na Resolución do INAP do 26 de outubro de 1994, BOE n.º 267, do 8 de abril, e corrección no BOE n.º 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na Orde do Ministerio para as Administracións Públicas do 10 de agosto de 1994 e para os efectos do establecido no Decreto 49/2009, do 26 de febreiro (DOG n.º 52, do 16 de marzo de 2010), e corrección no DOG n.º 77, do 22 de abril, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal, outorgándolle a este curso unha puntuación de 1,5 puntos.
Esta resolución entra en vigor o día seguinte ao da súa publicación no Diario Oficial de Galicia.
Santiago de Compostela, 23 de setembro de 2011.
RESOLUCIÓN do 23 de setembro de 2011 pola que se ordena a publicación do Acordo do Consello da Xunta de Galicia do 22 de setembro de 2011 polo que se aproba a relación de postos de traballo da Consellería de Traballo e Benestar, agás o Instituto Galego de Seguridade e Saúde Laboral (Issga) e o Consello Galego de Relacións Laborais.
Consellería de Facenda — III. Outras disposicións — 29/09/2011

A aprobación da relación de postos de traballo da Consellería de Traballo e Benestar, agás o Instituto Galego de Seguridade e Saúde Laboral (Issga) e o Consello Galego de Relacións Laborais xustifícase pola necesidade da adaptación da RPT á nova estrutura organizativa da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 22 de setembro de 2011, adoptou o seguinte
Primeiro. Apróbase a relación de postos de traballo da Consellería de Traballo e Benestar, agás o Instituto Galego de Seguridade e Saúde Laboral (Issga) e o Consello Galego de Relacións Laborais, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor o día seguinte ao da súa publicación.
Terceiro. Indícanse que postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, e de conformidade co disposto no V Convenio colectivo único para o persoal laboral da Xunta de Galicia, e que se poden cubrir polo sistema de libre designación con convocatoria pública.
Visto o acordo adoptado polo Consello da Xunta de Galicia na súa reunión do 22 de setembro de 2011, relativo á aprobación da relación de postos de traballo da Consellería de Traballo e Benestar, agás o Instituto Galego de Seguridade e Saúde Laboral (Issga) e o Consello Galego de Relacións Laborais, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 23 de setembro de 2011.
RESOLUCIÓN do 10 de marzo de 2011 pola que se convocan para o exercicio 2011, en réxime de concorrencia competitiva, as axudas do Instituto Galego de Promoción Económica ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/03/2011

O Consello de Dirección do Igape, na súa xuntanza do día 20 de abril de 2010, acordou por unanimidade dos membros asistentes aprobar as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), facultando o director xeral para a súa convocatoria, aprobación dos créditos e publicación no Diario Oficial de Galicia. As ditas bases publicáronse no Diario Oficial de Galicia nº 100, do 28 de maio de 2010.
Na súa virtude, e de conformidade coas facultades que teño conferidas,
RESOLVO:
Primeiro.-Convocar para 2011, en réxime de concorrencia competitiva, as axudas do Igape ao programa de apoio á innovación das pequenas e medianas empresas en Galicia (Programa Innoempresa), segundo as bases reguladoras aprobadas polo Consello de Dirección do Igape o 20 de abril de 2010 e publicadas no Diario Oficial de Galicia nº 100, do 28 de maio.
Este programa está cofinanciado nun 70% polo Fondo Europeo de Desenvolvemento Rexional, no tramo da Administración xeral do Estado do Programa operativo Galicia 2007/2013, que corresponde ao eixe E2, tema prioritario 2.09, actuación Programa Innoempresa.
Para os efectos da nova convocatoria, substitúese o anexo II, formulario de presentación da solicitude, segundo o modelo anexo.
Segundo.-Prazo de presentación de solicitudes.
O prazo de presentación de solicitudes comezará o día seguinte ao da publicación desta resolución no Diario Oficial de Galicia (no caso de coincidir en sábado ou día inhábil en Santiago de Compostela, o prazo comezará o día hábil seguinte), e rematará o 6 de maio de 2011.
Terceiro.-Créditos.
Os créditos dispoñibles para concesións nesta convocatoria aboaranse con cargo á seguinte aplicación orzamentaria e polos seguintes importes:
Partida orzamentaria	Anualidade 2011 ()	Anualidade 2012 ()
E4/10/02-656	2.500.000	1.000.000
O director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30º.2 do Decreto 11/2009, mediante resolución publicada para o efecto.
Cuarto.-O prazo de execución dos proxectos non poderá superar o 30 setembro de 2012.
Quinto.-Os requisitos das letras c), e), f), h), i), j), k), l), m) e n) do artigo 20º.2 da Lei 9/2007, do 13 de xuño, de subvencións de Galicia indícanse nas bases reguladoras destas axudas aprobadas polo Consello de Dirección do Igape o 20 de abril de 2010 e publicadas no Diario Oficial de Galicia nº 100, do 28 de maio.
Santiago de Compostela, 10 de marzo de 2011.
Joaquín Varela de Limia de Cominges
Director xeral do Instituto Galego
de Promoción Económica
Ver referencia pdf "06300D011P103.PDF"
ORDE do 28 de febreiro de 2011 pola que se declara a alleabilidade de dous inmobles da antiga Cámara Agraria Local de Santiago de Compostela situados en Laraño e Villestro.
CONSELLERÍA DE FACENDA — III. OUTRAS DISPOSICIÓNS — 30/03/2011

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectados do dominio público os inmobles da antiga Cámara Agraria Local de Santiago de Compostela mediante o Decreto 26/2011, do 28 de xaneiro (DOG nº 39, do 25 de febreiro) e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma de Galicia, e artigo 60º do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral Técnica e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Parcela nº 94 Novais, situada en San Martiño de Laraño (Santiago de Compostela), cunha superficie aproximada de 850 m2, que segundo o rexistro da propiedade linda: norte, con María Suárez Blanco; sur, camiño construído polo Servizo de Concentración Parcelaria; leste, María Suárez Blanco; e oeste, Ramón Rey Pais.
Está inscrita no Rexistro da Propiedade nº 2 de Santiago de Compostela como predio nº 22.970, tomo 1.202, libro 244 e folio 204.
Referencia catastral: 15079A509000940000FW.
Valoración económica: 33.254,55 .
2. Parcela nº 98 Pombal, situada no lugar de Piñeiro, parroquia de Santa María de Villestro (Santiago de Compostela), cunha superficie aproximada de 663 m2, que segundo o rexistro da propiedade linda: norte, con camiño construído polo Servizo de Concentración Parcelaria; sur, Constantino Capeáns Nieto; leste, María Capeáns Nieto e María Adán Castro; e oeste, José Noya Vidal.
Está inscrita no Rexistro da Propiedade nº 2 de Santiago de Compostela como predio nº 23.020, tomo 1.203, libro 245 e folio 4.
Referencia catastral: 3272402NH3437C0001FA.
Valoración económica: 35.504,62 .
Santiago de Compostela, 28 de febreiro de 2011.
P.D. (Orde 27-4-2009)
Rosa Mª Pedrosa Pedrosa
Secretaria xeral técnica e do Patrimonio
da Consellería de Facenda
CORRECCIÓN de erros.-Orde do 26 de xaneiro de 2011 pola que se regulan os ficheiros de datos de carácter persoal existentes na Consellería de Facenda, no Instituto Galego de Estatística e no Centro Informático para a Xestión Tributaria Económico-Financeira e Contable.
CONSELLERÍA DE FACENDA — III. OUTRAS DISPOSICIÓNS — 30/03/2011

Advertidos erros na citada orde, publicada no DOG número 44, do 11 de marzo de 2011, cómpre facer as seguintes correccións:
Na páxina 4.160, na liña 36 da columna esquerda, onde di: «k) Nivel do ficheiro: básico», debe dicir: «k) Nivel do ficheiro: medio».
Na páxina 4.163, o parágrafo noveno da segunda columna que di: «e) Tipos de datos de carácter persoal (categorías de datos): datos de carácter identificativo: DNI/NIF, nome e apelidos, enderezo. Datos de características persoais: sexo, data de nacemento», debe decir: «e) Tipos de datos de carácter persoal (categorías de datos): datos de carácter identificativo: nome e apelidos, enderezo. Datos de características persoais: sexo, data de nacemento».
RESOLUCIÓN do 22 de marzo de 2011, da Dirección Xeral de Xustiza, pola que se establecen os permisos retribuídos dos que poden gozar os electores para órganos de representación do persoal da Administración de xustiza na provincia da Coruña, que exerzan o dereito de voto o vindeiro día 31 de marzo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/03/2011

De conformidade co establecido no artigo 503º da Lei orgánica 6/1985, do 1 de xullo, do poder xudicial, modificada pola Lei orgánica 19/2003, do 23 de decembro, como tamén no artigo 27º da Lei 9/1987, do 12 de xuño, de órganos de representación do persoal ao servizo das administracións públicas, en vigor, segundo a disposición transitoria quinta do Estatuto básico do empregado publico, Lei 7/2007, do 12 de abril, de aplicación á Administración de xustiza, por remisión do artigo 474º da Lei do poder xudicial, así como as directrices nesta materia da Orde do 18 de novembro de 2010, da Consellería de Facenda (DOG nº 227, do 25 de novembro), dítanse as seguintes instrucións:
Primeiro.-Para a elección de órganos de representación do persoal funcionario no ámbito da Administración de xustiza, os funcionarios exercerán o seu dereito ao voto o vindeiro día 31 de marzo nas mesas electorais correspondentes ao seu ámbito funcional e territorial, e disporán dun permiso retribuído polo tempo indispensable para exercitar tal dereito na forma que se establece a seguir, agás os que exerzan o dereito ao voto por correo.
Aos funcionarios que gocen deste permiso, poderalles ser exixida unha xustificación da efectividade do acto da votación, que para o efecto solicitarán da súa mesa electoral.
Segundo.-Os que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinados, poderán dispoñer dun permiso de dúas horas continuadas durante a xornada laboral para o acto da votación.
Terceiro.-Os que deban exercer o dereito ao voto nunha mesa electoral situada na mesma localidade, pero distinto local ou edificio onde presten habitualmente os seus servizos ou estean destinados, poderán dispoñer dun permiso de tres horas continuadas durante a xornada laboral para o acto da votación.
Cuarto.-Os que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinados, poderán dispoñer dun permiso de catro horas continuadas durante a xornada laboral para o acto da votación, ou por aquel tempo maior e indispensable nos casos nos que as circunstancias así o impuxesen.
Quinto.-Os compoñentes das mesas e os interventores e apoderados das candidaturas, gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 22 de marzo de 2011.
Juan José Martín Álvarez
Director xeral de Xustiza
CORRECCIÓN de erros. Orde do 5 de maio de 2011 pola que se regulan determinados aspectos relativos ao desenvolvemento do bacharelato e se complementa a normativa sobre esta etapa.
Consellería de Educación e Ordenación Universitaria — I. Disposicións xerais — 28/07/2011

Advertido erro na citada orde publicada no
Diario Oficial de Galicia
n.º 105, do 1 de xuño de 2011, cómpre facer a seguinte corrección:
– Na páxina 12695, o artigo 5 queda redactado da seguinte forma,
«Artigo 5. Cambio de materias dentro da mesma modalidade.
1. Ao efectuar a matrícula, o alumnado poderá solicitar o cambio de materias de modalidade ou de materias optativas non superadas. Se o cambio supón a matrícula dunha materia de contidos progresivos ou que requira a acreditación de coñecementos previos, será de aplicación o disposto nos artigos 3 e 4 desta orde.
2. En calquera caso, estes cambios soamente serán autorizados pola dirección cando se impartan as materias solicitadas no centro educativo».
CORRECCIÓN de erros. Resolución do 13 de xuño de 2011 pola que se fai pública a ampliación do límite de crédito dispoñible para o ano 2011 para a concesión das axudas financeiras solicitadas ao abeiro das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Igape e as entidades financeiras.
Instituto Galego de Promoción Económica — III. Outras disposicións — 27/07/2011

Advertidos erros na referida resolución, publicada no DOG número 138, do 19 de xullo de 2011, procede facer as seguintes correccións:
– Na páxina 20.172, no título, onde di: «Resolución do 13 de xuño de 2011...», debe dicir: «Resolución do 13 de xullo de 2011...».
– Na páxina 20.173, no pé de sinatura, onde di: «Santiago de Compostela, 13 de xuño de 2011», debe dicir: «Santiago de Compostela, 13 de xullo de 2011».
CORRECCIÓN de erros. Resolución do 15 de xuño de 2011, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión negociadora do convenio colectivo de ámbito autonómico de Galicia para a actividade arqueolóxica, relativo á revisión salarial para o ano 2010.
Consellería de Traballo e Benestar — III. Outras disposicións — 27/07/2011

Advertido erro na devandita resolución publicada no
Diario oficial de Galicia
n.º 123, do 28 de xuño de 2011, cómpre facer as seguintes correccións:
Onde di «Resolución do 15 de xuño de 2011, da Dirección Xeral de Relacións Laborais, pola que se dispón a inscrición no rexistro e a publicación, no
Diario Oficial de Galicia
, do acordo da comisión negociadora do convenio colectivo de ámbito autonómico de Galicia para a actividade arqueolóxica, relativo á revisión salarial para o ano 2010».
Debe dicir: «Resolución do 15 de xuño de 2011, da Dirección Xeral de Relacións Laborais, pola que se dispón a inscrición no rexistro e a publicación, no
Diario Oficial de Galicia
, do acordo da comisión negociadora do convenio colectivo de ámbito autonómico de Galicia, para a actividade arqueolóxica, relativo ás revisións salariais para os anos 2010 e 2011».
Na páxina 17.153 cómpre eliminar a seguinte táboa:
E engadir as seguintes:
Táboa salarial ano 2010
Táboa salarial ano 2011
DECRETO 153/2011, do 14 de xullo, polo que se nomea un vogal do Consello Reitor da Escola Galega de Administración Pública, experto no eido da Administración pública.
Consellería de Presidencia, Administracións Públicas e Xustiza — II. Autoridades e persoal — 27/07/2011

O artigo 7 da Lei 4/1987, do 27 de maio, de creación da Escola Galega de Administración Pública, modificado pola Lei 10/1989, do 10 de xullo, establece no punto 3 c) que formarán parte como vogais do consello reitor cinco expertos no eido de Administración pública. Determinado o punto 4 do mesmo artigo que o mandato dos vogais, a excepción daqueles que ocupen o posto por razón do seu cargo, terán unha duración de catro anos; de forma que, no suposto de renovación dalgún deles antes de finalizar o devandito período, o seu substituto será nomeado para o tempo que reste para a finalización do mandato.
De acordo co anterior, polo Decreto 225/2007, do 29 de novembro, efectuouse o nomeamento, como vogais do Consello Reitor da Escola Galega de Administración Pública, de cinco expertos no eido da Administración pública.
Presentada por Rosa Virós i Galtier, presidenta do Consello Económico e Social de Barcelona, a súa renuncia como vogal, en virtude do disposto no artigo 7.4 da Lei 4/1987, do 27 de maio, procede a súa substitución para o tempo que resta para a finalización do mandato, agradecéndolle os servizos prestados.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catorce de xullo de dous mil once,
Artigo único. Nomear como vogal do Consello Reitor da Escola Galega de Administración Publica, na súa calidade de experto no eido da Administración publica, ao maxistrado Antonio Piña Alonso, decano dos xulgados de Ourense, en substitución de Rosa Virós i Galtier, presidenta do Consello Económico e Social de Barcelona, agradecéndolle os servizos prestados.
Disposición derradeira única.
Este decreto entrará en vigor o día seguinte ao da súa publicación do
Diario Oficial de Galicia
.
Santiago de Compostela, catorce de xullo de dous mil once.
ORDE do 13 de xullo de 2011 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 27/07/2011

A Lei 27/1992, do 24 de novembro, de portos do estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A proposta do Concello de Marín, o nomeamento de María Ramallo Vázquez como vogal no Consello de Administración da Autoridade Portuaria de Marín e Ría de Pontevedra, en representación do citado concello.
Santiago de Compostela, 13 de xullo de 2011.
ORDE do 13 de xullo de 2011 pola que se dispón o cesamento dun vogal do Consello de Administracion da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 27/07/2011

A Lei 27/1992, do 24 de novembro, de portos do estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Francisco Andrés Veiga Soto como vogal no Consello de Administración da autoridade portuaria de Marín e Ría de Pontevedra, en representación do Concello de Marín, agradecéndolle os servizos prestados.
Santiago de Compostela, 13 de xullo de 2011.
ORDE do 6 de xullo de 2011 pola que se crea e se integra na Rede de Bibliotecas de Galicia a Axencia de Lectura Municipal de Baio.
Consellería de Cultura e Turismo — III. Outras disposicións — 27/07/2011

Vista a proposta do director xeral do Libro, Bibliotecas e Arquivos en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro.
Crear e integrar na Rede de Bibliotecas de Galicia a Axencia de Lectura Municipal de Baio.
Segundo.
A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.
O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.
O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 6 de xullo de 2011.
ORDE do 6 de xullo de 2011 pola que se resolve a integración da Biblioteca Pública Municipal de Lugo na Rede de Bibliotecas de Galicia.
Consellería de Cultura e Turismo — III. Outras disposicións — 27/07/2011

Vista a proposta do director xeral do Libro, Bibliotecas e Arquivos, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro.
Integrar na Rede de Bibliotecas de Galicia a Biblioteca Pública Municipal de Lugo.
Segundo.
A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.
O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.
O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 6 de xullo de 2011.
ORDE do 14 de xullo de 2011 pola que se modifica a autorización do centro privado Divina Pastora, do concello de Monforte de Lemos.
Consellería de Educación e Ordenación Universitaria — III. Outras disposicións — 28/07/2011

A representante legal do CPR Divina Pastora, do concello de Monforte de Lemos (Lugo), solicita o cambio da denominación específica para pasar a denominarse
Fundación Educativa Torre de Lemos.
A Xefatura Territorial da Consellería de Educación e Ordenación Universitaria de Lugo achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de denominación específica do centro privado Divina Pastora, código 27007211, pasando a denominarse Fundación Educativa Torre de Lemos.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de xullo de 2011.
ORDE do 19 de xullo de 2011 pola que se amplía a dotación orzamentaria da Orde do 23 de novembro de 2010 pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia e se convocan para o ano 2011.
Consellería do Medio Rural — III. Outras disposicións — 28/07/2011

A Orde do 23 de novembro de 2010, publicada no DOG n.º 228, do 26 de novembro, ten por obxecto regular as axudas á realización de programas de planificación zoosanitaria polas entidades recoñecidas pola Consellería do Medio Rural como agrupacións de defensa sanitaria gandeiras (ADSG), e convocar estas axudas para o ano 2011 en concorrencia competitiva.
No seu artigo 14, modificado pola Orde do 13 de abril de 2011, precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos, achegados para o efecto.
En consecuencia, de acordo co disposto no artigo 30.1.º.3 do Estatuto de autonomía de Galicia, e en uso das facultades que me confire o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, reguladora da Xunta e do seu Presidente,
Artigo único.
1. Amplíase a dotación orzamentaria que se establece na Orde do 23 de novembro de 2010, publicada no DOG n.º 228, do 26 de novembro (modificada pola Orde do 13 de abril de 2011), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
2. O incremento da dotación será de 247.910,32 euros con cargo ás seguintes aplicacións orzamentarias do proxecto de orzamentos xerais da Comunidade Autónoma de Galicia:
Disposición derradeira única.
Esta orde entrará en vigor o día seguinte ao da súa publicación no
Diario Oficial de Galici
a.
Santiago de Compostela, 19 de xullo de 2011.
RESOLUCIÓN do 20 de xullo de 2011 pola que se publica o tipo de xuro para as operacións acollidas ao Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), publicado mediante Resolución do 22 de marzo de 2011 (Diario Oficial de Galicia número 63, do 30 de marzo).
Instituto Galego de Promoción Económica — III. Outras disposicións — 29/07/2011

De conformidade coa cláusula 1.6 do Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) para o ano 2011, o tipo de referencia será de 1,485 puntos porcentuais, salvo que se produza unha variación significativa do euribor.
Para ter en conta variacións significativas ao longo do ano, farase unha actualización cada vez que o euribor medio calculado sobre os tres meses anteriores se desvíe máis dun 10% do tipo en vigor. Este novo tipo será, se é o caso, obxecto de publicación no
Diario Oficial de Galicia
, e entrará en vigor no primeiro día do segundo mes seguinte aos meses actualizados para o cálculo.
Visto o exposto e unha vez verificados os datos relativos á evolución do euribor durante os meses de abril, maio e xuño, e en virtude das facultades que teño conferidas,
Único. Publicar o tipo de xuro de referencia (euribor á data de formalización) dos préstamos ao abeiro do Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), publicado mediante Resolución do 22 de marzo de 2011 (DOG n.º 63, do 30 de marzo), que a partir do día 1 de agosto de 2011 será de 2,128 puntos porcentuais.
Santiago de Compostela, 20 de xullo de 2011.
ORDE do 19 de xullo de 2011 pola que se fai pública a ampliación da dotación orzamentaria para a concesión das axudas establecidas na Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011.
Consellería de Traballo e Benestar — III. Outras disposicións — 29/07/2011

A Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 60, do 25 de marzo), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
Artigo 1.
Amplíase o importe total das axudas que se van conceder ao abeiro da Orde do 17 de marzo de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 60, do 25 de marzo), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
12.04.322C.470.1, código de proxecto 2011 00591, polo importe de 2.073.454,30 euros.
12.04.322C.470.1, código de proxecto 2003 00450, polo importe de 58.751,04 euros.
12.04.322C.470.1, código de proxecto 2009 01001, polo importe de 491.050,01 euros.
12.04.322C.470.1, código de proxecto 2009 01072, polo importe de 46.635,21 euros.
12.04.322C.470.1, código de proxecto 2010 00747, polo importe de 274.652,02 euros.
12.04.322C.472.2, código de proxecto 2008 00560, polo importe de 2.316,06 euros.
12.04.322C.472.2, código de proxecto 2009 01047, polo importe de 1.727,80 euros.
12.04.322C.472.2, código de proxecto 2010 00775, polo importe de 398.979,92 euros.
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 19 de xullo de 2011.
ORDE do 19 de xullo de 2011 pola que se incrementa o importe das axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2011.
Consellería de Educación e Ordenación Universitaria — III. Outras disposicións — 29/07/2011

Por Orde do 11 de marzo de 2011 (DOG do 7 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2011.
A disposición terceira desta orde establece que o importe que se distribuirá nesta convocatoria de axudas será de vinte e cinco mil novecentos vinte e cinco euros (25.925 €) e realizarase con cargo á aplicación orzamentaria 09.05.423A.481.0 da Dirección Xeral de Centros e Recursos Humanos para o ano 2011.
Non obstante, tamén establece que o importe destas axudas se poderá incrementar se, antes da publicación da resolución de concesión no
Diario Oficial de Galicia
, se recibise outra transferencia do Ministerio de Educación para esta mesma finalidade.
Recibida a mencionada transferencia do Ministerio de Educación, esta consellería
Artigo único.
Incrementar a contía das axudas para financiar actividades das confederacións e federacións de pais de alumnos e as asociacións de pais de alumnos de centros de educación especial ata sesenta mil oitenta e sete euros (60.087 €), de acordo co establecido na disposición terceira da Orde do 11 de marzo de 2011 (DOG do 7 abril).
Santiago de Compostela, 19 de xullo de 2011.
ORDE do 19 de xullo de 2011 pola que se fai pública a ampliación da dotación orzamentaria para a concesión das axudas establecidas na Orde do 20 de maio de 2011 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2011.
Consellería de Traballo e Benestar — III. Outras disposicións — 29/07/2011

A Orde do 20 de maio de 2011 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 102, do 27 de maio), establece na súa disposición adicional sexta, na cal se recollen os créditos que financian a orde, que estes importes poderán ser obxecto de modificacións como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto, e no uso das facultades que me foron conferidas,
Artigo 1.
Amplíase o importe total das axudas que se van conceder ao abeiro da Orde do 20 de maio de 2011 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2011, (
Diario Oficial de Galicia
n.º 102, do 27 de maio), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
12.04.322C.470.1, código de proxecto 2010 00749, polo importe de 7.860,00 euros.
12.04.322C.472.0, código de proxecto 2010 00768, polo importe de 22.805,97 euros.
12.04.322C.472.5, código de proxecto 2010 00783, polo importe de 192.347,75 euros.
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor o mesmo día ao da súa publicación no
Diario Oficial de Galicia
.
Santiago de Compostela, 19 de xullo de 2011.
CORRECCIÓN de erros. Resolución do 27 de outubro de 2011 pola que se fai público o acordo do Consello da Xunta de Galicia da mesma data polo que se aproba a modificación do Catálogo priorizado de produtos farmacéuticos da Comunidade Autónoma de Galicia.
Consellería de Sanidade — I. Disposicións xerais — 31/10/2011

Advertidos erros na Resolución do 27 de outubro de 2011 pola que se fai público o acordo do Consello da Xunta de Galicia da mesma data pola que se aproba a modificación do Catálogo priorizado de produtos farmacéuticos da Comunidade Autónoma de Galicia, publicada no
Diario Oficial de Galicia
n.º 207, do 27 de outubro de 2011, cómpre facer as oportunas correccións:
Na páxina 31699, onde di: «graxeas» debe dicir: «draxeas».
Na páxina 31706, onde di: «Gemfibrozilo» debe dicir: «Xemfibrozilo».
Na páxina 31706, onde di: «Gentamicina» debe dicir: «Xentamicina».
Nas páxinas 31706 e 31707, onde di: «Glucosamina» debe dicir: «Glicosamina».
Na páxina 31709, onde di: «Lamotrigina» debe dicir: «Lamotrixina».
Na páxina 31711, onde di: «Megestrol» debe dicir: «Mexestrol».
Na páxina 31696, onde di: «masticable» debe dicir: «mastigable».
Nas páxinas 31695, 31705, 31709, 31712 e 31721, onde di: «polvo» debe dicir: «po».
Na páxina 31718, onde di: «Progesterona» debe dicir: «Proxesterona».
Na páxina 31721, onde di: «Selegilina» debe dicir: «Selexilina».
Na páxina 31721, onde di: «Sevelamer» debe dicir: «Sevelámero».
CORRECCIÓN de erros. Decreto lexislativo 1/2011, do 28 de xullo, polo que se aproba o texto refundido das disposicións legais da Comunidade Autónoma de Galicia en materia de tributos cedidos polo Estado.
Consellería de Facenda — I. Disposicións xerais — 28/10/2011

Advertidos erros no citado decreto lexislativo publicado no DOG n.º 201, do 20 de outubro de 2011, é necesario efectuar as seguintes correccións:
Na páxina 30727 no cuarto parágrafo, onde di: «…retentores...», debe dicir: «…retedores...».
Na páxina 30728 no oitavo parágrafo, onde di: «…xuros de mora producidos.», debe dicir: «…xuros de mora devengados.».
Na páxina 30729 no primeiro parágrafo, onde di: «…mercado alternativo bolsista.», debe dicir: «…Mercado Alternativo Bolsista.».
Na páxina 30729 no segundo parágrafo, onde di: «…mercado alternativo bolsista…», debe dicir: «…Mercado Alternativo Bolsista…».
Na páxina 30729 no oitavo parágrafo, onde di: «…xuros de mora producidos.», debe dicir: «…xuros de mora devengados.».
Na páxina 30769 no primeiro parágrafo, onde di: «…nin a produción das...», debe dicir: «…nin o devengo das...».